Official Journal L 057 , 15/03/1995 P. 0051 - 0052



Komisijas Regula (EK) Nr. 559/95 (1995. gada 13. marts) par dažu preču klasifikāciju Kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87par tarifu un statistikas nomenklatūru un Kopējo muitas tarifu, kurā jaunākie grozījumi izdarīti ar Komisijas Regulu (EK) Nr. 3115/94 2, un jo īpaši tās 9. pantu, tā kā, lai nodrošinātu minētās regulas pielikumā dotās Kombinētās nomenklatūras vienādu piemērošanu, jāparedz pasākumi attiecībā uz šīs regulas pielikumā minēto preču klasifikāciju; tā kā ar Regulu (EEK) Nr. 2658/87 noteikti vispārīgi noteikumi par Kombinētās nomenklatūras interpretāciju un tie ir piemērojami arī jebkurai citai nomenklatūrai, kas pilnīgi vai daļēji uz to pamatojas vai kas tai pievieno papildu apakšiedaļas, un kas ieviesta ar īpašiem Kopienas noteikumiem par tarifu vai citu pasākumu piemērošanu attiecībā uz preču tirdzniecību; tā kā atbilstoši minētajiem vispārīgiem noteikumiem preces, kas aprakstītas šīs regulas pielikuma tabulas 1. ailē, jāklasificē ar KN kodiem, kas norādīti 2. ailē, pamatojoties uz 3. ailē izklāstītajiem iemesliem; tā kā, ievērojot Kopienā spēkā esošos noteikumus par divkāršās pārbaudes sistēmām, kā arī iepriekšēju un retrospektīvu Kopienas uzraudzību attiecībā uz tekstilizstrādājumiem, tos importējot Kopienā, ir lietderīgi, ka juridiski saistošu informāciju par tarifiem, ko attiecībā uz preču klasifikāciju Kombinētajā nomenklatūrā sniedz dalībvalstu muitas dienesti, bet kas neatbilst šai regulai, preču turētāji var turpināt izmantot 60 dienas, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidošanu3; tā kā šajā regulā paredzētie pasākumi atbilst Muitas kodeksa komitejas Tarifu un statistikas nomenklatūras nodaļas atzinumam, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. ailē, Kombinētajā nomenklatūrā klasificē ar KN kodiem, kas norādīti minētās tabulas 2. ailē. 2. pants Ievērojot Kopienā spēkā esošos noteikumus attiecībā uz divkāršās pārbaudes sistēmām un iepriekšēju un retrospektīvu Kopienas uzraudzību attiecībā uz tekstilizstrādājumiem, tos importējot Kopienā, saskaņā ar 12. panta 6. punktu Regulā (EEK) Nr. 2913/92 preču turētāji 60 dienas var turpināt izmantot juridiski saistošu informāciju par tarifiem, ko attiecībā uz preču klasifikāciju Kombinētajā nomenklatūrā sniedz dalībvalstu muitas dienesti, bet kas neatbilst šai regulai. 3. pants Šī regula stājas spēkā 21. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 13. martā Komisijas vārdā Komisijas loceklis Mario Monti 1 OV L 256, 7.9.1987., 1. lpp. 2 OV L 345, 31.12.1994., 1. lpp. 3 OV L 302, 19.10.1992., 1. lpp. PIELIKUMS Preču apraksts Klasifikācija KN kods Pamatojums (1) (2) (3) Vieglas drānas taisnstūra gabals (105x180cm) (100 % kokvilnas), kura divas malas ir apvīlētas, bet divas pārējās - ar eģi. Uz drānas gabala galvenās virsmas ir uzdrukāti daudzkrāsu motīvi, bet gar eģotajām malām atstāta šaura vienkāršas uzdrukas līnija (šalle). (Sk. fotogrāfiju Nr. 528) * 6214 90 10 Klasifikāciju nosaka pēc Kombinētās nomenklatūras interpretācijas 1. un 6. vispārējā noteikuma, 7. piezīmes attiecībā uz XI iedaļu un KN kodu 6214, 6214 90 un 6214 90 10 formulējuma Šīs preces nevar klasificēt kā ģērbus, kas iekļauti pozīcijās no 6201 līdz 6211, jo tiem nepiemīt minēto pozīciju ģērbu īpašības [pic] * Fotogrāfijas tikai kā piemēri REGISTER: 02201010; 11606000 DOCNUM: 31995R0559 PUBREF: Official journal NO. L 057, 15/03/1995 P. 0051 - 0052 ENDVAL 9999/99/99